
Gobierno di Aruba a reuni cu CAFT 

CAFT TA RECONOCE CU GABINETE WEVER- 
CROES TATUMANDO PASONAN PA SOLUCIONA E 

PROBLEMA FINANCIERO Dl ARUBA 


Gonseho di Minister a reuni cu CAFT diabierna ultimo. CAFT 
di su banda a trece padilanU cu e debe di pats Aruba ta hopi 
halto, y pesey mester tuma dedsionnan structural pa baha e 
debe. Gobierno di Aruba io cuminsa baha e debe na aha 2020, 
momento cu e prome surpEus wordo realisa riba presupuesto. 

Pa loke ta trata e ana 2019, CAFT a indica cu e norma 
palabra lo wordo alcansa, y a expresa su recønocemento pa e 
esfuersonan di Gobierno pa logra y hasta ta mustra cu nos lo 
ta miho para cu den e protocol ta indica. 

CAFT a expresa e preocupacion pa cu gasto di personal. Ta 
hopi importante pa por controla nan miho y pa baha e gastonan 
aki. E unico forma cu pais Aruba porsali sigur di e problemanan 
financiero, ta si baha e gastonan di personal. Tambe CAFT a 
enfatisa e importancia di e Reforma Fiscal, pa asina garanttsa 
e entradanan di gobiernonan den futuro. 

Di parti di Gobierno, Minister President Evelyn Wever-Croes 
a describi e desaroyonan positivo di nos pais. Econømia y 
turismo fa creciendo, desempfeo ta bahando, y pa prome biaha 
den hopi tempo ta trahando riba un presupuesto balansa, sin 
deficit. Ta pesey Minister President a expresa su desapunto 
pa e conseho di CAFT pa duna Aruba un aanwijzing y a indica 
cu Gobierno ta manteniedo su mes na e normanan palabra cu 
Hulanda. Tambe pa loke ta trata e fondo di Sodaal CnsispEan. 
Gobierno di Aruba ta manteniendo su mes na pafabracionnan. 
P’esey Gobierno ta desapunta cu tøch CAFT ta conseha pa 
manda Aruba un aanwijzing. 

Tambe a eiabora riba e retonan, entre otro riba e tema di 
Venezuela y e situacion cu refineria. E reunion a bay den 
bon esfera. Ta obvio cu CAFT ta sigui preocupa y io kier mira 
Gobierno tuma mas paso pa garantisa cu Aruba lo no cay 
nunca mas den e problemanan finandero cu nos pais ta aden. 
Gobierno tambe ta comparti e pensamento ey. 

Tanten cu nos Gobierno ta na mando, mi por garantisa un bon 



maneho finandero di nos pais. Locual cu nos mester evita ta 
pa nos pais cay bek den man di gobernantenan iresponsabel 
cu a redobla e debe di nos pais y riba dje tabata tin e curashi 
di pidi cada ciudadano pa paga e debe bek, cu orguyo. Riba 
cada baby cu nace awe tin un debe di 40 mil florin. Esaki ta 
e resultado di e peor maneho finandero cu nos pais a pasa 
aden. Entrante otro aha e rumbo ta cambia y nos ta cuminsa 
paga debe bek. Pa asina crea un miho futuro pa nos yiunan y 
nan yiunab Minister President Evelyn Wever-Croes a duna dl 
conoce 

Gobierno di Aruba ta atendiendo cu baha gastonan di personai: 

FOR Dl 73 PERSONA ENCONTRA DEN 
OVERTOLLIGHEIDSPOOL, GOBIERNO A 

BAH’E TE NA 30 



Den e reunion cu Consehø di Minister diabierna ultimo, CAFT 
a trece dilanti diferente puntonan di preocupacion tocante 
gastonan di personal. Riba esakinan, Prome Minister Evelyn 
Wever-Croes durante conferencia di prensa di Gobierno di 
Aruba dialuna mainta, a indica cu Gobierno di Aruba tin su 
preocupacion y atendon tambe. 

Un tema sigur importante ta esun di overtolligheidspooL 
Gobierno di Aruba a informa CAFT cu dia cu a drenta gobierno, 
tawata tin 73 persona den ta overtollighetdspool. Esakinan ta 
ambtenaarnan cu a wordo manda cas mientras nan tawata 
wordo paga. Gabinete Wever-Croes desde e principio di 
gobernacion no a acepta cu mester paga hende mientras nan 
no ta trahando siendo cu tin cu baha gasto di personal. Cu e 
maneho di Gabinete Wever-Croes, a logra baha e pool aki te na 
30. E deseo sigur di Gobierno ta cu esaki ta na 0 sinembargo 
e leynan pa yega e ultimo fase no ta in place 1 ainda pa motibo 
di otro prioridadnan cu a pone cu e leynan mester a warda. 
Gobierno ta trahando pa logra pa e 30 personanan aki tambe 
wordo ubica den departamentonan of tuma nan retiro for di 
servicio di Gobierno. 

E tema di overtime tambe tawata un tema di preocupacion 
cerca CAFT. Den curso di e aha aki, hunto cu CAFT, Gobierno 
di Aruba a bay di acuerdo pa haci un analisis di e gastonan di 
overtime den Gobierno na unda cu a sinti un corelacion entre 
AO halto den Gobierno y Overtime halto den Gobierno. Hopi 
ta esnan cu ta bay cu AG y consecuentemente demas colega 
mester traha overtime. Esaki sigur ta un desaroyo cu Gobierno 
no por sigui sostene. Gobierno tin varios proposicion riba mesa 
pa traha riba AO halto pa asina baha overtime. 


di overtime den cuanan tin bon recomendacionnan concreto 
cuanan mayoria Gobierno tawata tin conocemento di nan caba 
y ta tene cuenta cu nan. Gobierno lo trata e resultado di e 
rappart cu e departamentonan concemi, cuanan ovetime ta 
hopi halto, entre otro Cuerpo Poltcial, KIA, Brandweer, Guarda 
nos Costa, Inmigradon. Despues di esaki. Gobierno lo publica 
e rapport. 

Gastonan di personal ta keda difidi. No tin hopi espacio. 
Pero mester baha e gastonan aki cu te e gastonan cu aha 
den aha fo ta keda subi aunke cu no bin ntun ambtenaar 
acerca. Esaki pa motibo cu esnan den servicio di Gobierno 
ta keda haya aumentonan periodico y bevordertng, Tambe e 
inhaalmanoeuvre di e negosacionnan di sindicato y e Gobierno 
anterior na aha 2014 na unda ta indica cu e voorjaarspremie y 
e najaarspremie ta keda subi cada aha. 

“Esaki kiermeen cu mientras bo e gastonan ta sigui subi, 
mester baha gasto, cu ta duna un presion extra grand i. Un 
reto hopi grandi pa Gobierno di Aruba atende cu ne. Nos ta 
preocupa mescos cu CAFT sinembargo no tin motibo pa panico. 
Gabinete Wever-Croes ta manehando esaki. E aha aki tur cos 
ta mustra cu nos ta logra y cu mesun fe y determinacion, nos 
ta percura pa e logra otro aha tambe*, Prome Minister Evelyn 
Wever-Croes a enfatisa. 

Un otro tema di discusion tawata impuesto y Gobierno a indica 
na CAFT di tin comprension pa cu nan preocupacion pero nan 
no mester mira cu e fondonan cu Aruba tin mester pa cuminsa 
paga debe, ta btn solamente di Impuesto. Esaki lo bin tambe 
for di otro entrada cu Gobierno mester bay genera pa cera e 
buraconan den Presupuesto di pais Aruba. Gobierno a duna 
un splicacion ampiio riba esaki na CAFT. 

“E reunion a bay den un bon ambiente. No a toca e tema di un 
aanwijzing pasobra esaki ya no ta un tema pa papia cu CAFT. 
Ya na september nan a entrega nan conseho y esaki awo 
ta fol nan man. Mi ta atendiendo cu esaki riba nivef politico 
cu Hulanda", Prome Minister Evelyn Wever-Croes a duna di 
conoce. 



Siman pasa, CAFT a presenta e rapport di e analis di gastonan 

CENSO PILOTO 


CBS A REUNI CU TELLERNAN PA EVALUA 
DIFERENTE ASPECTO Dl TRABAO 

Tur esaki pa mehora e training y e guia pa e tellersnan pa Censo2020 


DaibEerna atardi e persona! di Oficina CentraE di Estadistica a 
reunE cu e personanan cu a fungi como teller durante e Censo 
Piloto cu a tuma iugar 3-13 dE oktober 2019. Durante e atardi 
aki CBS a pidi e tellersnan pa evaiua diferente aspecto di nan 
trabou y tambe pa duna nos conseho pa mehora e training y e 
guia pa e tellersnan pa 060302020. 

Punto nan cu a wordo evaiua tabata lo siguiente: 

- E training pa e tellersnan 

- E matenal cu a wordo usa durante di e training 

- E cooperacion di e hogarnan cu a wordo aserca 

- E relevancia di e diferente topiconan inclui den e cuestionario 

- E cømunicaion cu e begeleidersnan di CBS 

CBS a pidt conseho di e tellersnan pasobra e calidad di nan 



trabou ta determina grandemente e calidad di e datonan 
colecta. CBS kier a gradici tur teller pa nan trabou y esfuerzo 
brinda durante e Censo Pi toto y durante e Censo202G pasobra 
Aruba ta conta riba bo! 


CAMINATA EDUCATIVO CU POPCORN DANCERS 

ARUBA 


Diabierna ultimo Fundadon Rancho tabata tin e placer di duna 
un Rancho Walktng Tour pa e grupo hoben di Popcorn Dancers 
Aruba. E grupo consistiendo di mas o menos 20 hoben a bishita 
e Expo di Caribbean Fair pa despues experenda e bario di 
Rancho. Durante e caminata educativo a pasa bishita e dos 
monumento industrial den e bario, pasa den e 4 hanchinan y 
waak street-art den e bario. 

E caminata a termina na Centro di Actividad Rancho unda e 
grupo a haya informacion tocante e programa social-cuitural 
cu CAR ta ofrece pa e bario di Rancho. E bishita a clausura cu 
un potret cu e grupo y entregamento di e bukt di informacion di 
Rancho na e representante di Popcorn Dancers Aruba. 

Nos ta s pera cu tur hende a enjoy e tour y nos ta gradid 
Popcorn Dancers Aruba pa e bishita. 

Caminata educativo? 

Abo tambe ta desea di hasi e tour educativo aki pa un grupo 
grandi? Manda bo peticion na nos local tour guide Sr. Clifford 
Rosa pa medio di nos email stEchtingrancho@gmaiil.com 

MINISTER Dl FINANSA, ASUNTONAN ECONOMICO Y CULTURA 

SRA. XIOMARA RUIZ-MADURO 
RESUMEN Dl SIMAN Dl TRABOU 20 PA 25 Dl OCTOBER 


• Presentacion financier© na Parlamentario Hulandes Sra. 
Diertens di D66 

Team di Bureau Minister di Finansa. Asuntonan Economico y 
Cultura hunto cu ehecutivonan di Departamento di Finansa a 
haci un presentacion riba e situaciøn financiero di Pais Aruba 
na miembrø di Parlamento Nulandes sra. Antje Diertens di e 
fraccion di D66 den Tweede Kamer Sra. Diertens ta di bishita 
na Aruba y a wordo acompaha pa Parlamentarion Croes, 
Tjong, Yarzagaraay y Bergen di Fraccion di MER 

Minister Ruiz-Maduro a gradid Parlamentario sra. Antje 
Diertens pa su interes den e bienestar di Aruba den Reino y 
ta gradict e Pariamentarionan di Fraccion di MEP y e team di 
Bureau MinFEC y ehecutivonan di Departamento di Finansa 
pa a brinda e oportunidad na e Parlamentario Hulandes pa 
ricibi e informacion importante aki di nos Pais. 


• CAFT a entrega rapport riba gastonart di overtime di 
sector publico 

Gobierno ta trahando pa baha gasto di personal. Pa haci esaki 
na un manera responsabe! y efeetivo mester haya un bon bistå 
di e factornan cu ta hisa e gastonan di personal. Tin tres factor 
sigur cu ta hunga un rol pa cu gastonan di personal, gasto di 
overtime, gasto di subida automatico di salario y gasto relata 
na overtolfigheidspoel. Den e cuadro di e ehercicio grandi y 
dificii aki cu Gobierno mester eherce, CAFT a tuma e iniciativa 
pa had un investigacion riba e gastonan di overtime na e 
departamentonan ehecutivø di Gobierno manera Polis, KIA, 
Brandweer y Douane. 

Minister Ruiz-Maduro a informa cu CAFT a presenta e resultado 
di e investigacion aki e siman aki na Minister Presidente sra. 
Evelyn Wever-Croes, Minister di Justicia Sr. Andin Bikker.y 
su persona. E mandataoo a informa cu prontø Gobierno io 
comparti e resultadonan cu e Departamentonan di Gobierno 
concerni y despues e rapport lo wordo comparti cu publico. 


• Minister di Finansa a reuni cu CAFT 

Diabierna mainta Minister Ruiz-Maduro a reuni cu CAFT den e 
reunion regular cu nan ta hiba cu Minister di Finanzas. A trata 
e ehecucion di presupuesto 2019, preparacion di presupuesto 
2020 y e intercambio di informacion basa riba e Ley di LAFT. 















































ARGUMENTO Dl PARLAMENTARIO HULANDES 
VAN DAM PA CAMBIA STATUUT RIBA HUSTICIA NO 

TA CONVENCE NINGUN HENDE 



Di parti Aruba, Ministeno di Husticia kier a haya aclaracion di 
Hulanda referiendo e moden cu Parlamentario Sr. Van Dam a 
presenta den Tweede Kamer Den e moden, Sr. Van Dam ta 
propone pa cambia e Statuut pa had Husticia un tema di Reino. 
No ebstante votadon riba e modon aki a keda suspendi un rato : 
e Parlamentario ta sigui riba e tema. E ta un Parlamentario cu 
no ta representa un porcentahe grandi di voto y e pregunta ta : 
si esey ta un opinion di Hulanda. 

Minister Sikker cu tur respet a sehala cu Hulanda tin diferente 
reto unda por a mira un rapport reciente cu ta bisa cu Hulanda 
tin retonan grandi pa loke ta trata criminalidad y tambe di dos 
wethouder di Den Haag cu mester a retira pa sospecho di 
corupdon. Un otro caso ta di un lider di fraccion cu mester a 
retira pasobra el a haya un Penthouse regalo. Tur e casonan aki 
ta had cu Hulanda mes tin diferente reto reladona cu Husticia 


y di parti Aruba ningun momento a bay expresa cualkier ttpo di 
comentario riba nan retonan. Husticia semper ta keda algo cu 
ta revotuciona y di parti Aruba ningun momento a recomenda 
pa nan Husticia bay Brussels. 

Minister Sikker ta haya hopi remarcabel cu un Parlamentario 
cada bes ta keda i nsisti riba e tema aki en bes e wak den 
su cas prome. E expresionnan aki tin casi un dimension 
neocoloniaiismo pasobra basa riba un par di inddente e 
Parlamentario aki ta keda Énsisti riba un tema y segun Minister 
Sikker e no a yega bishita Aruba nunca. Dos Siman pasa 
Minister Sikker a reuni cu comision di Husticia den Parlamento 
unda a toca e tema aki y Parlamento di Aruba a bisa cu nan ta 
uni riba e tema aki y no ta interesa pa bay cambia statuut. 

Di parti Minister Sikker e kier haya mas claridad pasobra na 
Januari tin e JVO Justitieel Vierlandenoverieg caminda e 
Ministernan di Husticia ta bini hunto pa deiibera riba temanan 
di i nte res mutuo basa riba igualdad. E claridad cu Minister 
Sikker kier haya ta. si esaki ta e ambiente cu ta rema na 
Hulanda y lo evaiua un rato si nos uberhaupt lo bay asisti na 
e JVO. E decision no a ser tuma ainda, per o ta bon si pa haya 
clarificacion un rato y no bay sinta den un ambiente asina. 
Parlamentario van Dam no por diddi riba Aruba pasobra den 
Statuut ta para kico ta di Reino y kico no ta di Reino. 

Minister Sikker ta haya cu ta bon pa Hulanda aelana esaki y 
ta bay pidi riba nivel ministerial pa haya un aclaracion pasobra 
innecesariamente ta daha relaclonnan di cooperacion cu tin cu 
Hulanda riba tema di Husticia. 


october 

luna di 

conscientisacion di 

cancer di pecho 


E miho proteccion 

ta deteccion na tem 

RESUMEN Dl SIMAN Dl MINISTERIO Dl HUSTiCIA, SIGURIDAD Y 
INTEGRACION BOU ENCARGO Dl MINISTER MR. ANDIN BIKKER 

21 OCT - 25 OCT, 2019 


Cuminsamentø di siman Minister di Husticia mr. Andin Bikker 
a haya grato noticia cu e instaiacion di e sistema pa un propio 
radar pa nos Cuerpo Policial (KPA) ta on Schedule y kedandø 
da, pa asina e siman venidero por cuminsa cu testnan y training 
pa prønto inaugura e sistema. Un propiø radar moderne pa KPA 
lo contribui substandaimente na optimaiisa vigilancia di nøs 
fronteranan, entre otro den cuadro di e retonan sin precedente 
cu nos pais ta enfrentando desde mas of menos aha 2011 bin 
ariba, debi na e situadøn preocupante na Venezuela, 

Minister Bikker semper ta recorda cu leynan ta e software di un 
pals y cu e velocidad di Gobierno pa por transforma maneho 
den leynan, ta depende di e cantidad di experto huridieø cu 
por traha conceptonan di ley. Esey fa importante pa amplia e 
cantidad di huristanan cu tin experticio pa traha conceptonan 
di ley. Den e cuadro ey, diaranson 23 di October Minister Bikker 
a reuni cu Sra. Prof. Dr. Flora Goudappel, kende ta Decano 
di Facultad di Ley na Universidad di Corsou, unda a trata e 
tema di Academia di Ley. Den e siguiente stmannan ta bay 
concipia un Memorandum of Understanding cu ta bay delinea 
un acuerdo pa yega na un cooperacton conhuntamente cu 
University of Curagao y Universidad di Aruba, pa por train mas 
hurista den e tecnica di traha ley (wetgevingstechniek r ). Asina 
lo amplia e cantidad di hurista cu tin experticio pa por yuda 
update leynan. 

Diahuebs 24 di October Minister Bikker tabata den conferenda 
dl prensa unda el a trece un tema hopi importante cu lo por 
yuda den cuadro di e retonan financiero. Ta trata di e concepto 
J Clvic Crowdfunding , ! caminda sector priva, conhuntamente cu 
Gobierno, ta traha a base di e concepto di c crowd funding 1 pa 
yuda recauda fondo pa realisa proyeetonan comunitario. Den 
cuadro di esaki ta bay instala un comision cu basicamente ta 
bay duna conseho na Gobierno si por aptica e concepto aki na 
Aruba. Na Huianda e concepto aki a realisa como 829 proyeeto 
na varios munlcipio, unda entre otro e Stichting DOET ta traha 
conhuntamente cu Voorjebuurt.nl, (https://voorjebuurt.nl/nl/) 

Den e mesun conferenda di prensa Diahuebs 24 di October 
Minister Bikker a trece aclaracion referiendo na e ultimo 
desaroyo den e caso conoci como ‘Speeltuin\ caminda cu 
e mama a sinta castigo desde final di 2017 y recientemente 
a haya su libertad. Minister Bikker a recorda cu e persona a 
sinta un castigo y/cu conforme nos Codigo Penal, a delega e 
decisionnan pa cu libertad condicional na Minisferio Publico y 
Centrale Raad van Reclassering. E instancianan independiente 
aki ta dicidi si un preso ta bin na remarca pa libertad condicional 
y den e caso aki no ta minister a dicidi. E persona a sinta un 
castigo y MinisterSo Publico a mara su libertad condicional na 
condicion cu e mester haya tratamento psicologico y guia di 
Reclassering, 

Diabierna25 di october Minister Bikker a reuni, conhuntamente 
cu colega minister, cu representantenan di Sindicato SPA, 
SADA, SEPPA, TOPAy SIMAR, caminda Gobierno a presenta 
un propuesta balansa y cu ta pas den e cuadro financiero, 
referiendo e tema di indexering. 

INISTER DaNGUI OdUBER 


MINISTER di Turismo, Salud y De porte 


30 oktober 2019 lo ta grandi un biaha mas 


ISLAND FESTIVAL TA CONTINUA CU Dl 5 

EDICION HALLOWEEN STYLE! 



E gran evento di Island Festival cu ta keda cada biaha 
masalmente bishita, ta na caminda pa su di 5 edicion. Esaki lo 
tuma fuga un biaha mas den curason di San Nicolas, caminda 
un y tur ta bon bini pa disfruta di un dushi ambiente y den un 
forma placentero. 

Ya caba for di 7'or di anochi lo inrcia e evento cu musica di e 
agrupadon 'Sodo y Cuero 1 . Nan ta wordo sigui pa e ‘Historical 
Show r hunto cu Massive Brassband’ y The Popcorn Dancers’. 
Sin faga afo cu e evento Eo haya bishita for di e high rise strip, 
cu animacion di The Joyride Band'. 

Island Festival lo introduci pa promer biaha “ doorprizes" di 
diferente premio pa tur esnan cu ta presente. E edicion aki 
Island Takeover ta bay tin su warmup party hunto cu Island 


Festival y pa clausura e anochi lo tin e banda di Tsunami! 
Tene bon na cuenta cu e evento di Island Festival ta cuminsa 
semper na ora y ta termina 10'or. Si bo no kier faya niun di e 
shownan y/of presentacion, wak pa bo tey na tempo. 

Dura nte e evento lo por un biaha mas disfruta di cuminda, 
bebida y artesania for di un di e mas dl 30 bendedonan 
presente. E evento di Island Festival fa completamente gratis 
y ta opera a base di cash sol amente. 

Nos ta warda bo dia 30 di oktober awo s cuminsando for di 
7’or di anochi na e evento tan gusfa tanto pa turistanan como 
personanan locaf. Pa mas informacion pa sigui nos pagina di 
Facebook: Island Festival Aruba. 

Mentor di Arubahuis pa Rotterdam/ Viissingen: John Dirks 

PLAN PA STUDIA OTRO ANA: TA Dl SUMA 
IMPORTANCIA PA INSCRIBI PA CAMBER NA TEMPO! 



Tur aha Arubahuis ta ricibi un cantidad grandi di studiante cu ta 
bin Hulanda pa sigui cu nan estudio na un nivel mas halto. Un 
di e aspectonan crudal den e preparactonan di e høbennan aki 
na caminda pa Huianda ta esun di “buscamento di vivienda”. 
John Dirks, mentor di Rotterdam y Viissingen kier a pone 
enfasis ariba e importanda pa studiantenan cutin pensa di bin 
studia na Rotterdam pa cuminsa busca camber na tempo. Na 
tempo ta for di 3e havo of jaar 2 EPI. 

Den e region dt Rotterdam tin un scarsedad enorme di camber 
pa studiante, pues ta esendal pa inscribi bo mes na tempo via 
e websites di un di e “woningcorporaties \ Asina bo ta core 
menos riesgo cu na eomienso di bo estudio bo no tin camber cu 
e consequenda cu bo no por inscribi na Gemeente, bo no por 
haya bo BSN-nummer y bo no por sigui regia bo asuntonan cu 
ta importante pa bo por cuminsa cu e aha escølar. John Dirks 
ta sigui splica cu studiantenan cu kier bin studia na Rotterdam 
por registra nan mes na diferente websites. Tin websites 
special pa studia nte cu prijs rasonabel manera: 

www.stadswonen.ni 

www.sshxl.nf 

www.hoIland2stay.com 

www.housinganywhere.com 

www.thestudenthotel.com/rotterdam/ 

Tin aigun corporacion phva cu tambe ta ofrece camber pa 
studiantenan soJamente cu e prijs di huur ta mas hafto: 
www.thestudenthoteLcom/rotterdam/ 
www.woonstadrotterdam.nl/ 


www.woneninrotterdam.nf/ 

www.woonnetrijnmond.nf/ 

Tambe bo por haha camber via websitenan regufar di Rotterdam 

pero e cambernan no ta barata y ser cautefoso cu pagamento 

di antmano. 

www.kamernet.nl 

www.kamertje.nl 

www.kamers.nl 

inscribi bo mes na tempo na diferente website y keda controla 
bo inscripdon regularmente pa asina bo hisa bo chensnan 
pa haha un camber bon y ’pagaber na Rotterdam. Esey ta e 
conseho di John Dirks. Pa mas informadon por tuma contacto 
cu e mentor na: 

Mobiel: +31 (0) 628461408 of via Whatsapp 
EmaiJ: jdirks@ 2 iggo.nl 


E informacion aki fambe ta riba e Facebook pagina 
Onderwijszaken di Arubahuis y riba website di 
Departamento di Ensehansa di Aruba. 

IMM 




INNOVATION WEEK 



Smart Cities & Emerging Technologies Workshop 


DELGITTE DIGITAL 


Smart Cities, and how the emerging technologies tie into the SDGs for 


Find out WHY: The key to successful innovation 


EDUMAX 


An interactive workshop heiping leaders and indivtduals at every level 
understand why customers make the choices they do. 


TUESDÅY 

THE TRANSFORMATION OF HR 


GAMMA IT SOLUTIONS 


A presentation on how digitaiization and new software can im 

future of HR management. 


pact the 


VIDEOMAPPING SESSION 

EUTIE PRODUCTIONS 

An Interactive workshop on the projection technique used to turn 
objects, often irregularly shaped, into a display surface for projection 


TIMEBAG CULTURAL 

ARUBA ISLAND TAKEOVER 

Learn more about digital art from international digital artists. 


FROM COLLEGE TO CAREER 

DANIEL BOTERO - ARUBA ISLAND TAKEOVER 

From college to career! How to jumpstart your career after college, 

DEFICIT 


ARUBA 


GABINETE 

ANTERIOR 


WEVER-CROES 


2013 


2014 


2015 


2016 


2017 


2018 I 2019 


NA 2014 E DEFICIT TAWATA -9.3% Dl GDP, 
AWOR E TA -0.5% Y NOS TA NA CAMINDA PA ON 

BALANCED BUDGET. 






#huntopaaruba 

Gobierno Diåruba 



























































